cyanic-selkie/wikianc huggingface dataset:
காற்று மாசுபாட்டின் அடிப்படையில் நாடுகளின் பட்டியல்
காற்று மாசுபாட்டின் அடிப்படையில் நாடுகளின் பட்டியல் (List of countries by air pollution) உலக நாடுகளை அவற்றின் சராசரி அளவிடப்பட்ட துகள்களின் செறிவு ஒரு கன மீட்டருக்கு எவ்வளவு மைக்ரோகிராம்கள் உள்ளது என்ற அளவின் அடிப்படையில் (µg/m³) வரிசைப்படுத்துகிறது. உலக சுகாதார அமைப்பின் பரிந்துரைக்கப்பட்ட வரம்பு ஒரு கன மீட்டருக்கு 10 மைக்ரோகிராம் ஆகும். இருப்பினும் பல்வேறு தேசிய வழிகாட்டுதல் மதிப்புகள் நடைமுறையில் உள்ளன. அவை பெரும்பாலும் இதைவிட அதிகமாகவே இருக்கும். காற்று மாசுபாடு என்பது நவீன தொழில்துறை சமூகத்தின் மிகப்பெரிய உடல்நலப் பிரச்சினைகளில் ஒன்றாகும். இது உலகளவில் 10 சதவீதத்திற்கும் அதிகமான இறப்புகளுக்கு காரணமாகிறது. 2019 ஆம் ஆண்டில் கிட்டத்தட்ட 4.5 மில்லியன் அகால மரணங்கள் காற்று மாசுபாட்டால் நிகழ்ந்துள்ளன. காற்று மாசுபாடு உடலின் ஒவ்வொரு உறுப்பு மற்றும் அமைப்புகளையும் பாதிக்கலாம் என்றும் அது இயற்கையையும் மனிதர்களையும் எதிர்மறையாக பாதிக்கிறது என்றும் தி லான்செட்டு என்ற மருத்துவ செய்தி இதழ் தெரிவிக்கிறது. குறிப்பாக வளர்ந்து வரும் மற்றும் வளரும் நாடுகளில் காற்று மாசுபாடு ஒரு பெரிய பிரச்சனையாகும். அங்கு உலகளாவிய சுற்றுச்சூழல் தரநிலைகள் பெரும்பாலும் பின்பற்றப்படுவதேயில்லை. இந்த பட்டியலில் உள்ள தரவுகள் வெளிப்புற காற்றின் தரத்தை மட்டுமே குறிக்கின்றன. உட்புற காற்றின் தரம் இங்கு கணக்கில் கொள்ளப்படவில்லை. உட்புற காற்றின் தரத்தையும் கணக்கில் கொண்டால் 2019 ஆம் ஆண்டில் கூடுதலாக இரண்டு மில்லியன் அகால மரணங்களை நிகழ்ந்துள்ளதாகக் கருதலாம்.
பட்டியல்
அனைத்து தரவுகளும் 2020 ஆம் ஆண்டிற்கு உரியவை ஆகும். சிகாகோ பல்கலைக்கழகத்தின் காற்று தர வாழ்க்கை குறியீட்டிலிருந்து இவை எடுக்கப்பட்டன. துகள் மாசுபாட்டுடன் கூடுதலாக, துகள் மாசுபாட்டின் காரணமாக மக்கள்தொகையின் ஆயுட்காலத்தில் ஏற்பட்ட இழப்பும் இங்கு  கொடுக்கப்பட்டுள்ளது.
புற இணைப்புகள்
பகுப்பு:காற்று மாசுபாடு
யாங் டி பெர்துவான் பெசார்
யாங் டி பெர்துவான் பெசார் (ஆங்கிலம்: Yang di-Pertuan Besar (YDPB) ; மலாய்: Yang di-Pertuan Besar) என்பது மலாய் தீவுக்கூட்டத்தில் மலாய் மொழி பேசும் சில நாடுகளில் அரச தலைவருக்கான பதவிப் பெயர் ஆகும். அத்தகைய அரச தலைவரின் பெயர்; "தலைமை ஆட்சியாளராக ஆக்கப் பட்டவர்" (He Who Is Made Chief Ruler) எனும் பொருள் கொண்டதாகும்.
மலேசியாவின் நெகிரி செம்பிலான் மாநிலத்தில் தேர்ந்தெடுக்கப்படும் மன்னரை யாம் துவான் பெசார் (Yamtuan Besar) என்று அழைக்கிறார்கள். இவர் மலேசியாவின் மாமன்னர் யாங் டி பெர்துவான் அகோங் பதவிக்கு தகுதி பெறும் ஒன்பது மலாய் ஆட்சியாளர்களில் ஒருவர் ஆவார்.
பொது
கெடா சுல்தான் (Sultan of Kedah), கிளாந்தான் சுல்தான் (Sultan of Kelantan), பேராக் சுல்தான் (Sultan of Perak) மற்றும் திராங்கானு சுல்தான் (Sultan of Terengganu) ஆகிய சுல்தான்களின் துணைப் பட்டத்திற்கும் (Subsidiary Title) யாங் டி பெர்துவான் பெசார் என்றும் பெயர் உண்டு.
வரலாறு
இந்தோனேசியாவில் இருந்து 18-ஆம் நூற்றாண்டுகளில் இந்தோனேசிய மினாங்கபாவ் இனத்தவர்கள் மலேசியாவிற்குப் புலம் பெயர்ந்தனர். அவர்கள் நெகிரி செம்பிலானில் புதுக் குடியேற்றங்களை உருவாக்கினார்கள். அடுத்து புது மன்னராட்சியையும் தோற்றுவித்தார்கள்.
இவர்களின் மன்னராட்சி முறை மற்ற மாநிலங்களைக் காட்டிலும் சற்று மாறு பட்டு இருக்கிறது. ஒரு மன்னரின் மகன் வாரிசாக அமையாமல் ஒரு மாவட்டத்தின் தலைவர் மன்னராகப் பிரகடனம் செய்யப் படுவதே இந்த மாநிலத்தில் காணப்படும் சிறப்புத் தன்மை ஆகும்.
ஸ்ரீ நாராயண ஜெயந்தி படகுப் போட்டி
ஸ்ரீ நாராயண ஜெயந்தி வல்லம்களி அல்லது படகுப் போட்டி என்பது தென்னிந்தியாவின், கேரளத்தின், குமரகமில்  ஒவ்வொரு ஆண்டும் செப்டம்பர் மாதம் ஓணம் பண்டிகையின் போது நடைபெறும் ஒரு படகுப் போட்டியாகும். இப்போட்டியின்போது வெவ்வேறு அளவுகளையும், வடிவங்களையும் கொண்ட படகுகளில் 1,000 க்கும் மேற்பட்ட படகோட்டிகள் கலந்துகொள்கின்றனர். இந்தப் போட்டியில் பாம்பு படகுகள் கலந்துகொண்டாலும், இங்கு முக்கியத்துவம் கொடுக்கப்படுவது இரட்டுகுதி படகு வகைகளுக்காகும் இதில் சுமார் 50 படகோட்டி வீரர்கள் வரிசையாக அமர்ந்திருப்பர். வெற்றிபெற்ற இரட்டுகுத்தி படகானது ஸ்ரீ நாராயண சுழல் கோப்பையை வெல்லும்.
தோற்றம்
1903 ஆம் ஆண்டில் நாராயணகுரு குமரமங்களம் கோவிலில்  பாலசுப்பிரமணிய சுவாமியின் சிலையை  பிரதிட்டை செய்ய குமரகம் வந்தார். பின்தங்கிய கிராமத்தில் பள்ளி ஒன்றைத் துவக்க அதிக ஆர்வம் கொண்டதால், சிலையை பிரதிட்டை செய்ய அவர் ஒப்புக் கொண்டார். இறுதியில், குருவின் விருப்பப்படி பள்ளி, கோயில் என இரண்டும் தொடங்கப்பட்டன. குருவின் வருகை வேம்பநாடு ஏரிப்பகுதியில் உள்ள இந்த கிராமப்புற மக்களை ஒரு கொண்டாட்ட மனநிலைக்கு கொண்டு சென்றது. அவர்கள் துறவியை வரவேற்று அவருடன் படகுகளில் ஊர்வலமாக சென்றனர். இந்த நிகழ்வை நினைவுகூரும் வகையில், கடந்த பல தசாப்தங்களாக, குமரகமில் ஸ்ரீ நாராயண ஜெயந்தி கொண்டாட்டத்தின் ஒரு பகுதியாக படகு ஊர்வலத்திற்கு முன்னதாக ஒரு படகுப் போட்டி நடத்தப்படுகிறது.
கொண்டாட்டங்கள்
குமரமங்கலம் கோவிலில் சிறப்பு பூசைகளுடன் இந்த நாள் துவங்குகிறது. இதைத் தொடர்ந்து குருமந்திரத்தில் குருபூசை மற்றும் குருபுஷ்பஞ்சலி நடக்கிறது. கொண்டாட்டங்களின் ஒரு பகுதியாக குழந்தைகளுக்கான கலை மற்றும் விளையாட்டு போட்டிகள் முற்பகலில் நடத்தப்படுகின்றன. குமரகம் படகுப் போட்டி தொடங்குகிறது. இதற்கு முன்னதாக, ஸ்ரீ நாராயண குருவின் உருவப்படத்தை சுமந்து செல்லும் நாட்டுப் படகுகளின் பிரமாண்ட ஊர்வலம் குமாரமங்கலம் கோயில் பகுதியில் உள்ள திதாம்பிலிருந்து படகுப் போட்டி நடக்கும் இடமான கோட்டத்தோடு வரை நடைபெறுகிறது. கொண்டாட்டங்களானது பொதுக் கூட்டமும் அதில் வெற்றியாளர்களுக்கு பரிசு கொடுப்பதுடன் நிறைவடைகின்றது.
வெளி இணைப்புகள்
பகுப்பு:கேரளத்தில் நடக்கும் படகுப் போட்டிகள் பகுப்பு:கோட்டயம் மாவட்டம் பகுப்பு:ஆகத்து சிறப்பு நாட்கள் பகுப்பு:செப்டம்பர் சிறப்பு நாட்கள்
கொல்லப்பள்ளி நீர்த்தேக்கம்
கொல்லப்பள்ளி நீர்த்தேக்கம் (Gollapalli Reservoir) இந்தியாவின் ஆந்திரப் பிரதேச மாநிலத்திலுள்ள  அனந்தபூர் மாவட்டத்தில் நீர்ப்பாசனத் திட்டத்துடன் அமைந்துள்ளது. சிரீசைலம் நீர்த்தேக்கத்திலிருந்து தண்ணீர் எடுக்கும் ஆந்தரி-நீவா கால்வாயிலிருந்து கொல்லப்பள்ளி நீர்த்தேக்கம் தண்ணீரைப் பெறுகிறது. பெனுகொண்டா தொகுதியில் உள்ள கொல்லப்பள்ளி கிராமத்தில் நீர்த்தேக்கம் அமைந்துள்ளது.
நீர் வழிபாடு என்ற பொருள் கொண்ட சலயக்னம் என்ற நீர்மேலாண்மைத் திட்டத்தின் ஒரு பகுதியாக இந்த திட்டம் தொடங்கப்பட்டது. 2016 ஆம் ஆண்டு திசம்பர் மாதம் 2 ஆம் தேதியன்று ஆந்திரப் பிரதேசத்தின் அப்போதைய முதல்வர் என். சந்திரபாபு நாயுடுவால் திறந்து வைக்கப்பட்டது. நீர்த்தேக்கத்தில் 1.91 டிஎம்சி அடி தண்ணீரை தேக்கி வைக்க முடியும். நீர்த்தேக்கத்திலிருந்து மடகாசிரா மற்றும் இந்துப்பூருக்கு அந்தரி நிவா சுசலா சரவந்தி திட்டத்தின் பிரதான கால்வாய் மூலம் செலுத்தப்படுகிறது.
மேற்கோள்கள்
பகுப்பு:ஆந்திரப் பிரதேச அணைகள் பகுப்பு:அனந்தபூர் மாவட்டம்
லிடியா கோ
லிடியா கோ நியூசிலாந்தைச் சேர்ந்த குழிப்பந்தாட்ட வீராங்கனையாவார். இவர் தொழிற்முறையாக அக்டோபர் 23, 2013 அன்றிலிருந்து குழிப்பந்தாட்டத்தை விளையாடி வருகிறார். உலகின் மிக இளம்வயது குழிப்பந்தாட்ட வீராங்கனையாவார். மகளிர் தொழிற்முறை குழிப்பந்தாட்ட சங்கம் (LPGA) நடத்தும் பந்தயங்களில் மிக இளம் வயதில் வாகை சூடிய வீராங்கனையாகவும் இவர் திகழ்கின்றார். 23 பந்தயங்களே விளையாடிய நிலையில், உலக மகளிர் குழிப்பந்தாட்ட வீராங்கனைகள் தரப் பட்டியலில் 2013 ஆம் ஆண்டு ஐந்தாவது இடத்தினைப் பிடித்தார். 2015 பிப்ரவரியில் இவர் உலக மகளிர் குழிப்பந்தாட்ட வீராங்கனைகள் தரவரிசையில் முதல் இடத்திற்கு முன்னேறினார்.
மேற்கோள்கள்
பகுப்பு:நியூசிலாந்து நபர்கள் பகுப்பு:குழிப்பந்தாட்ட விளையாட்டு வீரர்கள் பகுப்பு:1997 பிறப்புகள் பகுப்பு:வாழும் நபர்கள்
கோயலாகாந்த்
கோயலாகாந்த் (Coelacanths, ) என்பது தற்போது அரிதான மீன் வரிசையில் (Coelacanthiformes)  மீனாகும். இதன் லேடிமேரியா பேரினத்தில் தற்காலத்தில் இரண்டு இனங்கள் உள்ளன அவை: மேற்கு இந்தியப் பெருங்கடல் கோலாகாந்த் (லாடிமேரியா சாலம்னே),  முதன்மையாக ஆப்பிரிக்காவின் கிழக்குக் கடற்கரையில் உள்ள கொமோரோ தீவுகளுக்கு அருகில் காணப்படுகிறது. அடுத்தது இந்தோனேசிய கோலாகாந்த் (லாடிமேரியா மெனாடோயென்சிஸ்) ஆகும். இதன் பெயர் பேர்மியன் இனமான கோலாகாந்தசிலிருந்து உருவானது.
கோயலாகாந்த் மீன்கள் அற்றுவிட்டதாக கருதப்பட்ட மிகப்பழமையான மரபு வழியைச் சேர்ந்தவை. அதாவது இவை நுரையீரல்மீன் மற்றும் நாற்கால் விலங்குகளுடன் (இதில் நீர்நில வாழ்வன, ஊர்வன, பறவைகள், பாலூட்டிகள் ஆகியவை அடங்கும்) அக்டினோட்டெரிகீயை மீன்களை விட நெருங்கிய தொடர்புடையவை. இவை இந்தோனேசியாவின் கடற்கரை மற்றும் இந்தியப் பெருங்கடலில் காணப்படுகின்றன. மேற்கிந்தியப் பெருங்கடல் கோயலாகாந்த் மிக அருகிய இனம் ஆகும்.
410 மில்லியன் ஆண்டுகளுக்கு மேல் மிகப் பழமையான கோயலாகாந்த் மீன்களின் புதைபடிவங்கள் உள்ளன. சுமார் 66 மில்லியன் ஆண்டுகளுக்கு முன்பு, களிமண்ணாய காலத்துக்குப் பிறகு இந்த மீன்கள் அழிந்துவிட்டதாகக் கருதப்பட்டது. ஆனால் 1938 இல் தென்னாப்பிரிக்காவின் கடற்கரையில் மீண்டும் கண்டுபிடிக்கப்பட்டது.
கோயலாகாந்த் மீன்கள் நீண்ட காலமாக " வாழும் தொல்லுயிர் எச்சம் " என்றே கருதப்பட்டது. ஏனெனில் அறிவியலாளர்கள் இதை புதைபடிவத்தில் இருந்து மட்டுமே அறியப்பட்ட ஒரு உயிரலகு என்று கருதினர். இதனுடன் நெருங்கிய உறவுகளும் உயிருடன் இல்லை. தோராயமாக இதன் தற்போதைய வடிவத்தில் சுமார் 400 மில்லியன் ஆண்டுகளுக்கு முன்பு பரிணமித்தது. இருப்பினும், பல அண்மைய ஆய்வுகள், கோயலாகாந்த் உடல் வடிவங்களானது முன்பு நினைத்ததை விட மிகவும் மாறுபட்டவை என்பதைக் காட்டுகின்றன.
கண்டுபிடிப்பு
இடது|thumb| 1839 இல் [[அகாசி லுயி|லூயிஸ் அகாசிஸால் பெயரிடப்பட்ட கோயலாகாந்தஸ் கிரானுலட்டஸின் கோயில்காந்த் புதைபடிவம்.]] கோயல்காந்த்களின் ஆரம்பகால புதைபடிவங்கள் 19 ஆம் நூற்றாண்டில் கண்டுபிடிக்கப்பட்டன. நுரையீரல்மீன்கள் நாற்காலி உயிர்கள் மற்றும் டெட்ராபோட்களுடன் தொடர்புடைய கோயலாகாந்த் மீன்கள் கிரீத்தேசியக் காலத்தின் முடிவில் அற்றுவிட்டதாக நம்பப்பட்டது. அக்டினோட்டெரிகீயை மீன்களை விட டெட்ராபாட்களுடன் மிக நெருக்கமாக தொடர்புடையதான இது, கோலாகாந்த்ஸ் மீன் மற்றும் டெட்ராபோட்களுக்கு இடையில் இடைநிலை இனங்களாக கருதப்பட்டது. 1938 திசம்பர் 23 இல், முதல் கோயலாகாந்த் மீனின் துணை இனமான லாடிமேரியா மீனில் ஒன்று தென்னாப்பிரிக்காவின் கிழக்கு கடற்கரையில், சலும்னா ஆற்றில் (இப்போது தியோலோமன்கா) கண்டுபிடிக்கப்பட்டது. அருங்காட்சியக காப்பாட்சியர் மார்ஜோரி கோர்டேனே-லாடிமர், உள்ளூர் மீனவர் கேப்டன் ஹென்ட்ரிக் கூசன் பிடித்த மீன்களிடையே இந்த மீனைக் கண்டுபிடித்தார். லாடிமர் ரோட்ஸ் பல்கலைக்கழக மீனியலாளரான, ஜே எல் பி ஸ்மித்தை தொடர்பு கொண்டு, மீனின் வரைபடங்களை அனுப்பினார். மேலும் அவர் "MOST IMPORTANT PRESERVE SKELETON AND GILLS = FISH DESCRIBED." என்று உறுதிப்படுத்தினார்.
1938 முதல், மேற்கிந்தியப் பெருங்கடல் கோலாகாந்த் கொமொரோசு, கென்யா, தன்சானியா, மொசாம்பிக், மடகாசுகர், ஐசிமங்காலிசோ சதுப்பு நிலப் பூங்கா, தென்னாப்பிரிக்காவின் குவாசுலு-நேட்டலின் தென் கடற்கரையில் அவ்வப்போது கண்டுபிடிக்கப்பட்டது.
கொமோரோ தீவுக் கூட்டத்தில் 1952 திசம்பரில் மீன்டும் இம்மீன் கண்டுபிடிக்கப்பட்டது. 1938 மற்றும் 1975 க்கு இடையில், 84 மீன் மாதிரிகள் பிடிக்கப்பட்டு பதிவு செய்யப்பட்டன.
இதில் இரண்டாவதாக தற்கால உயிரினமாக உள்ள இந்தோனேசியன் கோகநாத்   1999 இல் இந்தோனேசியாவின் வட சுலாவேசியின் மனாடோவில் கண்டுபிடிக்கப்பட்டு  விவரிக்கப்பட்டது. இது 1998 இல் மார்க் வி. எர்ட்மேன் கண்டுபிடித்த மாதிரியின் அடிப்படையில் விவரிக்கப்பட்டது. பின்னர் இது இந்தோனேசிய அறிவியல் நிறுவனத்தில் (LIPI) வைக்கப்பட்டது. எர்ட்மேனும், அவரது மனைவி அர்னாஸ் மேத்தாவும் முதன்முதலில் 1997 செப்டம்பரில் ஒரு உள்ளூர் சந்தையில் இந்த மீனில் ஒன்றை பார்த்தனர். ஆனால் இந்த இனத்தின் முதல் மாதிரியை விற்பதற்கு முன் சில ஒளிப்படங்களை மட்டுமே எடுத்தனர். இது ஒரு தனித்துவமான கண்டுபிடிப்பு என்பதை உறுதிசெய்த பிறகு, எர்ட்மேன் 1997 நவம்பரில் மீனவர்களை நேர்காணல் செய்யவும் மேலும் ஒரு மீனைப் பார்க்கவும் சுலவேசிக்குத் திரும்பினார். இரண்டாவது மீனின் மாதிரி 1998 சூலையில் ஒரு மீனவரால் பிடிக்கப்பட்டது, பின்னர் அது எர்ட்மேனிடம் ஒப்படைக்கப்பட்டது. thumb| மேற்கு இந்தியப் பெருங்கடலின் கோயில்காந்தின் புனரமைப்பு thumb| பாதுகாக்கப்பட்ட Latimeria menadoensis, டோக்கியோ கடல் உயிர் பூங்கா, ஜப்பான்
விளக்கம்
கோயலாகாந்த் மீன்கள் பொதுவாக 75 முதல் 200 பதொம் கடலில் காணப்படும் மீன்களாகும். எஃகு நீலநிறம் கொண்ட இவை, இலேசான பழுப்பு நிற சாயல் கொண்டவை. இதன் உடல் முழுவதும் வெள்ளை நிற திட்டுக்கள் காணப்படும். மேலும் இதன் உடல் முழுக்க பெரிய கனமான செதில்களால் மூடப்பட்டிருக்கும். இதன் பின்புற துடுப்பு, அடித்துடுப்பு, பக்கத்துடுப்பு போன்றவற்றில் சிறிய காம்பு போன்ற எலும்பு இருக்கும். இதனால் இது பலமான மீனாக உள்ளது.
குறிப்புகள்
பகுப்பு:மீன்கள்
ஆத்ரேயபுரம்
ஆத்ரேயபுரம் (Atreyapuram) என்பது ஆந்திரப்பிரதேசம் மாநிலத்தின் கிழக்கு கோதாவரி மாவட்டத்தில் இடம்பெற்றுள்ள ஒர் கிராமம் மற்றும் மண்டலம் ஆகும்.
அரிசி நொய்யில் இருந்து தயாரிக்கப்படும் பூத்தாரெக்குளு எனப்படும் இனிப்புப் பண்டம் இக்கிராமத்தின் தனிச்சிறப்பு ஆகும். பூத்தாரெக்கு மற்றும் மாமிதிடந்திரா ஆகியன 100 வருடங்களுக்கு முன்பே ஆத்ரேயபுரத்தை பிறப்பிடமாக கொண்டவையாகும். முதுனூரி அக்கி ராசு என்பவர் முதன்முதலில் இப்பண்டங்களை தயாரித்து விற்பனை செய்தார் என்று கருதப்படுகிறது.
புவியியல்
ஆத்ரேயபுரம் 16°50′2.97″ வடக்கு 81°47′12.85″ கிழக்கு என்ற ஆள்கூறுகள் அடையாளத்தில் ராசமுந்திரி நகரத்தில் இருந்து 25 கிலோமீட்டர் தொலைவிலும் காக்கிநாடா நகரிலிருந்து 90 கிலோமீட்டர் தொலைவிலும் அமைந்துள்ளது. முற்காலத்தில் ஆத்ரேயபுரக்கிராமம் " என்று அழைக்கப்பட்ட இக்கிராமம் தற்பொழுது நல்ல போக்குவரத்து வசதியைப் பெற்றுள்ளது. இக்கிராமத்தின் அஞ்சல் குறியீட்டு எண் 533235 ஆகும்.
கல்வி நிறுவனங்கள்
மகாத்மா காந்தி இளநிலை கல்லூரி மகாத்மா காந்தி பட்டக் கல்லூரி மற்றும் முதுநிலை மையம். மகாத்மா காந்தி உயர்நிலைப் பள்ளி மகரிசி வித்யா நிகேதன்
வங்கிகள்
பாரத மாநில வங்கி ஒன்றும் இந்திய தொழில் வளர்ச்சி வங்கியொன்றும் இக்கிராமத்தில் இயங்கி வருகின்றன.
பஞ்சாயத்துகள்
ஆத்ரேயபுரம் கிராமம் பின் வரும் பஞ்சாயத்துகளை உள்ளடக்கியுள்ளது.
மேற்கோள்கள்
பகுப்பு:ஆந்திர ஊர்களும் நகரங்களும் பகுப்பு:கிழக்கு கோதாவரி மாவட்டம் பகுப்பு:கிழக்கு கோதாவரி மாவட்டத்தின் மண்டலங்கள்
மலைராயர்
மலராயர் என்ற பெயர் கொண்ட இவர்கள் கேரள மாநிலம் இடுக்கி மாவட்டம் பத்தனம்திட்டா போன்ற இடங்களை உள்ளடக்கிய மேற்குத் தொடர்ச்சி மலையில் அமைந்துள்ள பெரியார் புலிகள் சரணாலயப்பகுதியில் விவசாயம் செய்து வாழும் பழங்குடி மக்கள் ஆவர். இப்பகுதியில் இவர்களுடன் சேர்த்து 1.25 லட்சம் மக்கள் வாழுகிறார்கள்.
மொழி
இவர்கள் பிரதானமாக அப்பகுதி மொழியான மலையாளத்தைப் பேசினாலும், தமிழ் மொழியையும் சரளமாகப் பேசுகிறார்கள்.
மேற்கோள்
பகுப்பு:தமிழகப் பழங்குடிகள் பகுப்பு:இந்திய இனக்குழுக்கள் பகுப்பு:இந்தியப் பழங்குடிகள்
பி. விராலிபட்டி ஊராட்சி
'''பி. விராலிபட்டி ஊராட்சி' (P. viralipatti Gram Panchayat''), தமிழ்நாட்டின் திண்டுக்கல் மாவட்டத்தில் உள்ள வத்தலக்குண்டு வட்டாரத்தில் அமைந்துள்ளது. இந்த ஊராட்சி, நிலக்கோட்டை சட்டமன்றத் தொகுதிக்கும் திண்டுக்கல் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 6171 ஆகும். இவர்களில் பெண்கள் 2964 பேரும் ஆண்கள் 3207 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:திண்டுக்கல் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
வில்லியனூர் மாதா
பாடல்: தமிழ் பதிப்பு
படத்திற்கு ஜி. தேவராஜன் இசையமைத்தார்.
பாடல்: மலையாள பதிப்பு
மலையாள பதிப்புக்கும் ஜி.தேவராஜன் இசையமைத்துள்ளார், பாடல் வரிகளை மான்கொம்பு கோபாலகிருஷ்ணன் எழுதியுள்ளார்.
வெளி இணைப்புகள்
பகுப்பு:இந்தியத் திரைப்படங்கள் பகுப்பு:1983 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள் பகுப்பு:விஜயசாந்தி நடித்த திரைப்படங்கள்
சிக்கிம் மலை பல்லி
ஜபாலுரா திரிகாரினாட்டா (Japalura tricarinataஎன்பது ஆசியாவில் காணப்படும் அகமிட் பல்லி சிற்றினமாகும்.
பொதுவான பெயர்கள்
''ஜ. திரிகாரினாட்டா'' சிற்றினத்தின் பொதுவான பெயர்களில் மூன்று-மூட்டு மலை பல்லி, மேக-காடு ஜபாலூரே, சிக்கிம் மலை பல்லி மற்றும் மூன்று-மூட்டு காட்டு அகமா ஆகியவை அடங்கும்.
புவியியல் வரம்பு
''ஜ. திரிகாரினாட்டா'' இந்தியா, நேபாளம் மற்றும் திபெத்தில் (சீனா) காணப்படுகிறது.
மேலும் படிக்க
பகுப்பு:திபெத்திய விலங்குகள் பகுப்பு:இந்திய ஊர்வன
உட்ஸ் அறிக்கை
1854 ஆம் ஆண்டில், பிரித்தானியக் கிழக்கிந்திய நிறுவனத்தின் கட்டுப்பாட்டு வாரியத்தின் தலைவராக இருந்த சர் சார்லசு வுட், இந்தியாவிற்குள் ஆங்கில மொழிப் பயன்பாட்டிற்கு ஒரு பெரிய மாற்றத்தை பரிந்துரைத்து அன்றைய இந்தியத் தலைமை ஆளுநர் டல்ஹவுசி பிரபுவிற்கு அறிக்கை ஒன்றை அனுப்பினார். தொடக்கப் பள்ளிகளில் வட்டார மொழிகளும், உயர்நிலைப் பள்ளிகளில் ஆங்கில மற்றும் நாட்டு மொழியும், கல்லூரிகளில் ஆங்கிலமும் கல்வி ஊடகமாக இருக்க வேண்டும் என்று அவர் பரிந்துரைத்தார். இந்த அறிக்கை வுட்சு அனுப்புகை (Wood's dispatch) என அழைக்கப்படுகிறது.
இந்தியாவில் ஆங்கில மொழிக் கற்றல் மற்றும் பெண் கல்வி பரவுவதில் வூடின் கடிதம் முக்கிய பங்கு வகித்தது. நிறுவனத்தின் நிர்வாகத்தில் பணியாளர்களாகப் பயன்படுத்த இந்திய மக்களிடையே ஆங்கிலக் கல்வியைத் தொடக்குவது மிகவும் சாதகமான நடவடிக்கைகளில் ஒன்றாகக் கருதப்பட்டது. தொழிற்கல்வி மற்றும் பெண்கள் கல்விக்கும் அதிக முக்கியத்துவம் கொடுக்கப்பட்டது. பிரித்தானியப் பேரரசில் இந்தக் காலகட்டம், பிரித்தானிய அரசாங்க நிர்வாகம் இந்தியாவில் சமூக சீர்திருத்தங்களைக் கொண்டு வந்த இறுதிக் கட்டத்தின் ஒரு பகுதியாகும்.
மரபுரிமை
வூட் அளித்தபடி, ஒவ்வொரு மாகாணத்திலும் பல்கலைகழகங்கள் நிறுவப்பட்டன, கல்கத்தா பல்கலைக்கழகம், மும்பை பல்கலைக்கழகம், சென்னை பல்கலைக்கழகம், 1882 இல் பஞ்சாபின் பல்கலைக்கழகம் மற்றும் அலகாபாத் பல்கலைக்கழகம் ஆகியவை இந்தியாவில் மேற்கத்திய கல்வி முறை பெரும் தாக்கத்தை ஏற்படுத்தியது. இது "மக்னா கார்டா" என்று அறியப்பட்டது. மேலும் வணிகத்திற்கான கல்வியும் சேர்க்கப்பட்டுள்ளது.
வெளி இணைப்புகள்
பகுப்பு:இந்தியாவின் கல்வி வரலாறு
பெருக்கஞ்சீலா
பெருக்கஞ்சீலா (Sphyraena forsteri) என்பது பேர்சிஃபார்மீசு வரிசையைச் சேர்ந்த சீலா குடும்ப மீன் இனம் ஆகும். இதன் கண்கள் சற்று பெரியதாக உள்ளதால் பெருங்கண்சீலா என அழைக்கப்பட்டு, அது பெருக்கஞ்சீலா என மருவியதாக கூறப்படுகிறது.
உருவவியல்
இவை 75 செ.மீ. வரை வளரக்கூடியன. இதன் உடலானது சற்றே ஒருங்கிய குழாய் போன்று இருக்கும். வெள்ள நிறமான இந்த மீனின் முதுகில் நீளமான கறுப்புக் கோடு காணப்படும். இரண்டு முதுகுத் துடுப்புகள் தனித்தனியாக உண்டு. இதன் உடலில் வட்டவடிவ சிறிய செதில்கள் காணப்படும். இதன் கன்னத் துடுப்புக்கு அருகில் கறுப்பு நிறத் திட்டு காணப்படும். பிற சீலா மீன்களைப் போலவே இதன் அடித்தாடை மேல் தாடையைவிட சற்று நீண்டு இருக்கும்.
நடத்தை
பெருக்கஞ்சீலா பொதுவாக இரவில் முகுதியாக நடமாடும். இவை கூட்டமாக திரியக்கூடியன. இவை மீன் கணவாய், இறால் போன்றவற்றை இரையைகக் கொள்ளும்.
பரவல்
இவை தென்கிழக்கு ஆசியா, மார்க்கெசசுத் தீவுகள், சொசைட்டி தீவுகள், தெற்கு யப்பான் மற்றும் நியூ கலிடோனியாவிலிருந்து கிழக்கு ஆப்பிரிக்காவின் கடற்கரைகளில் காணப்படுகின்றன.
குறிப்புகள்
பகுப்பு:மீன்கள்
அரங்கேற்ற வேளை
அரங்கேற்ற வேளை பிரபல மலையாள இயக்குனர் பாசில் இயக்கிய தமிழ்த் திரைப்படமாகும். இளையராஜா இசையமைத்த இப்படத்தில் பிரபு, ரேவதி, வி. கே. ராமசாமி ஆகியோர் முக்கிய வேடங்களில் நடித்திருந்தனர்.
சிறப்புப்பாடல்
"ஆகாய வெண்ணிலாவே தரை மீது வந்ததேனோ அழகான ஆடை சூடி அரங்கேறும் வேளைதானோ?"
ஒலிப்பதிவு
இத்திரைப்படம் இசைஞானி இளையராஜா இசையமைத்த திரைப்படமாகும். இத்திரைப்படத்தின் பாடல்களை கவிஞர்கள் வாலி, மற்றும் பிறைசூடன் ஆகியோர் எழுதியிருந்தனர்.
வெளியிணைப்புக்கள்
ஆகாய வெண்ணிலாவே தரை மீது வந்ததேனோ - பாடல் கேட்க
மேற்கோள்கள்
பகுப்பு:1990 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள் பகுப்பு:மலையாளத்தில் இருந்து தமிழுக்கு மொழிமாற்றம் செய்யப்பட்ட திரைப்படங்கள் பகுப்பு:இளையராஜா இசையமைத்த திரைப்படங்கள் பகுப்பு:பிரபு நடித்த திரைப்படங்கள் பகுப்பு:ரேவதி நடித்த தமிழ்த் திரைப்படங்கள் பகுப்பு:வி. கே. ராமசாமி நடித்த திரைப்படங்கள் பகுப்பு:வெண்ணிற ஆடை மூர்த்தி நடித்த திரைப்படங்கள் பகுப்பு:டெல்லி கணேஷ் நடித்த திரைப்படங்கள் பகுப்பு:ஜனகராஜ் நடித்த திரைப்படங்கள்
வேங்கடம்
வேங்கடம் என்பது திருவேங்கடம். இது இக்காலத்தில் திருப்பதி என வழங்கப்படுகிறது.
சங்கப்பாடல்கள் இதனை வேங்கட-நாடு, வேங்கட-நெடுவரை, வேங்கட-வரைப்பு, வேங்கடச்சுரம், வேங்கட மலை என்றெல்லாம் குறிப்பிடுகின்றன.
இதனைத் தாண்டிச் சென்றால் வருவது மொழிபெயர் தேஎம் என்றும் வடுகர்-முனை என்றும் பாடல்கள் குறிப்பிடுகின்றன.
பெயர்க்காரணம்
வேங்கடம் என்னும் சொல் யானையின் மதத்தைக் குறிக்கும். இந்த நாட்டில் யானைகள் மிகுதி. அவை நெற்றியில் செந்நிறம் கொண்டவை. இந்நாட்டில் வாழ்ந்த தொண்டையர் யானைகளைப் பழக்கிவந்தனர்.
பாண்டியர் கொற்கை முத்துகளைப் பாதுகாக்க இந்தப் பழக்கப்பட்ட யானைகளைப் பயன்படுத்திக்கொண்டனர். - பாண்டியரின் கொற்கைத்துறை முத்துகளை வேங்கடத்து யானை அறக்காவல் புரிந்துவந்தது.
எல்லாம் நாசமாகும் இடம் என்று பொருள். வேங்கடம் என்ற சொல்லுக்கே பாவங்களைச் சுட்டெரித்தல் என்ற பொருள் உண்டு.
சங்ககால ஆட்சி
சங்ககாலத்தில் இதனை, ஆகியோர் அவ்வப்போது ஆண்டுவந்தனர்.
கருவிநூல்
பகுப்பு:சங்க கால ஊர்கள் பகுப்பு:வரலாற்று நாடுகள் பகுப்பு:இளையர் பகுப்பு:சங்ககால அகநாடுகள்
செங்கோல் ஆதீனம்
பெருங்குளம் செங்கோல் ஆதீனம் என்பது தூத்துக்குடி மாவட்டம் பெருங்குளத்தில் அமைத்துள்ள சைவ மடமாகும். இந்த ஆதீனம் 1500 ஆண்டுகளுக்கு மேல் பழமையானது. பாண்டிய மன்னர்களுக்கு செங்கோல் வழங்கக்கூடிய உரிமையைப் பெற்று வந்ததால் இந்த ஆதீனத்திற்கு செங்கோல் ஆதீனம் என பெயர் பெற்றது.
மேற்கோள்கள்
இந்த மடத்துக்கு 103 வது ஆதீனமாக ஸ்ரீலஸ்ரீ சிவபிரகாச தேசிக சத்தியஞான பரமாச்சார்ய சுவாமிகள் 2016 ஆம் ஆண்டு முதல் பொறுப்பில் உள்ளார்.
பகுப்பு:சைவ ஆதீனங்கள்‎
நோமன் கிப்போர்ட்
நோமன் கிப்போர்ட் (Norman Gifford, பிறப்பு: மார்ச்சு 30, 1940), இங்கிலாந்து அணியின் துடுப்பாட்டக்காரர். இவர் 15 தேர்வுத் துடுப்பாட்டப் போட்டிகளிலும், இரண்டு ஒருநாள் பன்னாட்டுத் துடுப்பாட்டப் போட்டிகளிலும் கலந்து கொண்டுள்ளார். இவர் 1964 - 1973 ஆண்டுகளில், இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
பகுப்பு:இங்கிலாந்துத் துடுப்பாட்டக்காரர்கள் பகுப்பு:1940 பிறப்புகள் பகுப்பு:வார்விக்சையர் துடுப்பாட்டக்காரர்கள் பகுப்பு:வாழும் நபர்கள் பகுப்பு:விசுடென் துடுப்பாட்டக்காரர்கள் பகுப்பு:பிளேயர்ஸ் துடுப்பாட்டக்காரர்கள்
சிங்கப்பூரில் போக்குவரத்து
சிங்கப்பூரில் போக்குவரத்து என்பது என்பது பெரும்பாலும் தரைவழியாலேயே நடைபெறுகின்றது. சிங்கப்பூரின் பெரும்பாலான பாகங்களை தரைவழியாக அணுகமுடியும். செந்தோசாத் தீவு மற்றும் சூராங் தீவு போன்றவற்றையும் தரைவழியாக அணுகலாம். சிங்கப்பூரின் அடுத்த பெரிய போக்குவரத்து சாதனம் தொடர்வண்டி. சிங்கப்பூரின் பெரும்பாலான பிரதேசங்களுக்கு சிங்கப்பூர் துரிதக் கடவு ரயில் தொடர்வண்டிச் சேவையை மேற்கொள்கிறது. சிங்கப்பூர் தீவானது மற்றைய தீவுகளுடன் பயணிகள் படகுச் சேவையால் இணைக்கப்பட்டுள்ளது.
உலகநாடுகளுடன் சிங்கப்பூருக்கு போக்குவரத்து தொடர்புகள் இருக்கின்றன. மலேசியாவையும் சிங்கப்பூரையும் இரண்டு பாலங்கள் இணைக்கின்றன. ஆசியாவின் முக்கியமான வான்வழி மையமாக சிங்கப்பூர் விளங்குகின்றது.
உலகப்போர்களுக்கு முன்னரும் பின்னரும்
இரண்டாம் உலகப்போருக்கு முன்னர் மனிதவலுவால் இயங்கும் ரிக்சாக்கள் பயன்பாட்டில் இருந்தன. இவையே சிங்கப்பூரின் நகர மக்களின் போக்குவரத்தில் முக்கிய இடம்பிடித்தன. அதன்பின்னர் துவிச்சக்கர வண்டி இணைந்தது போன்ற தோற்றம் கொண்ட முச்சில்லு ரிக்சாக்கள் பயன்பாட்டுக்கு வந்தன. 1980 ஆம் ஆண்டுகளின் பின்னர் இவையும் வழக்கொழிந்துவிட்டன. ஆனாலும் சிங்கப்பூரில் இன்னும் எஞ்சியிருக்கும் இவ்வகை ரிக்சாக்கள் சுற்றுலாப்பயணிகளை வெகுவாகக் கவர்கின்றன. சுற்றுலாப்பயணிகள் சிங்கப்பூர் புறநகர்ப் பகுதிகளை ரிக்சாவில் சென்று கண்டுகளிகின்றனர்.
வீதிகள்
சிங்கப்பூர் வீதிகளே நகரங்களை இணைக்கின்றன. சனத்தொகை மிகுதியாக உள்ள இடங்களுக்கு வீதிகளை அமைப்பதில் நவீன தொழினுட்பங்கள் பலவும் பயன்படுத்தப்பட்ட்டுள்ளன.
மொத்த சனத்தொகை: 973,004 (as of 2014)
அதிவேகப்பாதைகள்
சிங்கப்பூரின் தரைவழிப் போக்குவரத்து அதிகாரசபையே வீதி வலையமைப்புகளை திட்டமிட்டு கட்டமைத்துப் பராமரிக்கிறது. புறநகர்களில் இருந்து சிங்கப்பூருக்கும், சிங்கப்பூரிலிருந்து புறநகர்களுக்கும் குறுகிய பாதைகள் மூலமாக விரைவான போக்குவரத்தை ஏற்படுத்துவதே அதிவேகப்பாதைகளின் நோக்கமாகும். சிங்கப்பூரின் அதிவேகப்பாதைகளாவன:
கம்பிவட ஊர்தி
சிங்கப்பூர் கம்பிவட ஊர்தியே சிங்கப்பூரின் ஒரே கம்பிவட ஊர்தியாகும். சிங்கப்பூர்த்தீவின் பேவர் எனும் இடத்தில் இருந்து செந்தோசாத் தீவுக்கு அமைக்கப்பட்டுள்ளது. என்னொருவகையாகச் சொல்லப்போனால் சுற்றுலாப்பயணிகளை கவர்வதே நோக்கமாகும்.
சிங்கப்பூருக்குள் நீர்வழிப் போக்குவரத்து
சிங்கப்பூர் ஆற்றிடையேயான படகுச்சேவை மட்டுமே சிங்கப்பூருக்குள் உள்ள நீர்வழிப் போக்குவரத்தாகும். இந்தச்சேவை 2013 ஆம் ஆண்டு அறிமுகப்படுத்தப்பட்டது. தினமும் மரினா சவுத் பியரில் இருந்து குசு தீவு மற்றும் புனித ஜான் தீவு போன்ற தென் தீவுகளுக்கு பயணிகள் படகுச்சேவை இயங்குகிறது.
சர்வதேச போக்குவரத்துத் தொடர்புகள்
சிங்கப்பூரானது மற்றைய நாடுகளுடன் தரை, கடல் மற்றும் வான் வழியாக போக்குவரத்துத் தொடர்புகளைப் பேணுகின்றது.
தரைவழி
மலேசியாவுடன் இரண்டு தரைவழி இணைப்புக்களை சிங்கப்பூர் கொண்டிருக்கின்றது. ஜோகூர்-சிங்கப்பூர் தரைப்பாலம், 1920 ஆம் ஆண்டுகளில் நிறுவப்பட்டது. மலேசியாவின் ஜோகூரின் ஜோகூர் பாரையும் சிங்கப்பூரின் வூட்லாண்ட்சையும் இணைத்துக் கட்டப்பட்ட இது ஒரு வீதியையும் தண்டவாளப் பாதையொன்றையும் கொண்டது. தூவாசு இரண்டாம் இணைப்புப்பாலமானது சிங்கப்பூரின் தூவாசையும் மலேசியாவின் தஞ்சுங் குபாங்கையும் இணைத்து 1966ஆம் ஆண்டளவில் கட்டி முடிக்கப்பட்டது.
கடல்
மலேசியா மற்றும் இந்தோனேசியா போன்ற அயல்நாடுகளுக்கு படகுச்சேவைகளும் சிங்கப்பூரிலிருந்து இருக்கின்றன. இந்த சேவைகளை சங்கி படகுத்துறை, தனா மெரா படகுத்துறை போன்ற படகுத்துறைகளிலே பெற்றுக்கொள்ளலாம்.
வெளியிணைப்புக்கள்
பகுப்பு:ஆசிய மாதக் கட்டுரைகள் நவம்பர் 2015
பாலு மகேந்திரா
பாலு மகேந்திரா (Balu Mahendra, 20 மே 1939 - 13 பெப்ரவரி 2014) இந்தியத் திரைப்பட இயக்குனரும் ஒளிப்பதிவாளரும் ஆவார். சமகாலத் தமிழ் வாழ்க்கையை சித்தரிக்கும் பல படைப்புகளை உருவாக்கியவர். தமிழ், தெலுங்கு, கன்னட, மலையாள, ஹிந்தி மொழித் திரைப்படங்களில் பணியாற்றியவர்.
பிறப்பு
1939 மே 20 ஆம் தேதி இலங்கையில் மட்டக்களப்பு அருகே அமிர்தகழி என்ற சிற்றூரில் பிறந்தவர் பாலநாதன் மகேந்திரன் என்ற பாலு மகேந்திரா. இயற்பெயர், மகேந்திரா. அவரது தந்தை பாலநாதன் ஒரு சிறந்த கணித ஆசிரியர், கல்லூரி அதிபர். தனது ஆரம்ப கல்வியை புனித மிக்கேல் கல்லூரியில் பயின்றார். லண்டனில் தன்னுடைய இளநிலைக் கல்வி படிப்பினை முடித்தார். பூனா திரைப்படக் கல்லூரியில் ஒளிப்பதிவுக்கலை பயின்ற பாலு மகேந்திரா 1969 இல் தங்கப்பதக்கம் பெற்றார்.
முதல் தாக்கம்
தான் பாடசாலையில் படித்த போது பார்த்த பதேர் பாஞ்சாலி திரைப்படம் தனக்கு பெரும் தாக்கத்தை ஏற்படுத்தியதாக கூறினார். பின்னர் ப்ரிட்ஜ் ஒப் ரிவெர் க்வாய்(Bridge of river kwai) திரைப்படத்தின் ஒரு பகுதி இலங்கையில் படமாக்கப்படும் போது பாலகன் பாலு மகேந்திரா அதனை காண நேர்கின்றது. அந்த தாக்கமே அவரை திரைப்படத்துறையில் ஈடுபாடுடையவராக்குகியது.
திரைப்பட நுழைவு
அவரது பட்டயப்படிப்பு திரைப்படத்தைக் கண்டு அவரை 'செம்மீன்' படப்புகழ் ராமு காரியத் அவரது 'நெல்லு' படத்துக்கு ஒளிப்பதிவு செய்ய அழைத்தார். அப்படத்துக்கு 1972இல் சிறந்த ஒளிப்பதிவுக்கு கேரள மாநில விருது பெற்றார். அதைத் தொடர்ந்து பல மலையாள திரைப்படங்களுக்கு ஒளிப்பதிவு செய்தார். கெ. எஸ். சேதுமாதவனின் 'சுக்கு',' ஜீவிக்கான் மறந்நு போய ஸ்தீரி' 'சட்டக்காரி' பி என் மேனோனின் 'பணிமுடக்கு' போன்றவை முக்கியமான படங்கள். தெலுங்கில் பிரபலமான சங்கராபரணம் படத்தை ஒளிப்பதிவு செய்தார். ஒளிப்பதிவில் தனக்கு என்று ஒரு புதிய பாணியினை அமைத்துக் கொண்டார். இயற்கை ஒளியினை அதிகமாக பயன்படுத்துவது இவருடைய தனித்துவம். முதலில் ஒளிப்பதிவாளராக இருந்து பின் இயக்குனராக மாறியவர். 1977இல் பாலு மகேந்திரா அவரது முதல் படமான 'கோகிலா'வை கன்னட மொழியில் இயக்கினார். பாலுமகேந்திரா ஒளிப்பதிவுசெய்த முதல் தமிழ்படம் முள்ளும் மலரும் 1977இல் வெளியாயிற்று. 1978இல் தமிழில் அவரது முதல் படமான 'அழியாத கோலங்கள்' வெளியாயிற்று. பாலு மகேந்திரா மணிரத்தினம் போன்ற பல முக்கியமான இயக்குநர்களின் முதல் படங்களுக்கு ஒளிப்பதிவு செய்துள்ளார்.
சின்னத்திரையில் பாலு மகேந்திரா
கதை நேரம் எனும் தொலைக்காட்சி தொடரினை சன் தொலைக்காட்சிக்காக பாலு மகேந்திரா இயக்கினார். இத்தொடர்கள் 52 கதைகளை கொண்டிருந்தன அவற்றில் 10 கதைகள் எழுத்தாளர் சுஜாதாவினுடையதாகும்.
நுண்ணுணர்வும் படைப்பாற்றலும்
பாலு மகேந்திரா தனது பேச்சுக்களின் போது படைப்பாற்றல், நுண்ணுணர்வு பற்றி பின்வருமாறு கூறுவார் "ஒரு படைப்பாளிக்கு அடிப்படைத்தேவை நுண்ணுணர்வு. அந்த நுண்ணுணர்வு இல்லையென்றால் அவன் படைப்பாளியே அல்ல. மற்றவர்களால் பார்க்க முடியாத விடையங்களை உன்னால் பார்க்க முடிகிறதே எதனால்? உன்னிடம் நுண்ணுணர்வு உள்ளது. எந்த நுண்ணுணர்வு உனது படைப்பை உன்னதப்படுத்துகின்றதோ அதே நுண்ணுணர்வு உனது தனிப்பட்ட வாழ்வை நாறடித்துக் கொண்டிருக்கும். ஏனெனில் நீ அதிகம் எதிர்வினை புரிபவனாய் இருப்பாய். உலகில் உள்ள படைப்பாளிகளுக்கு இருக்கக்கூடிய சாபக்கேடுதான் இது." .
விருதுகளும் பாராட்டுகளும்
சிறந்த இயக்குனருக்கான தேசிய விருதை பாலு மகேந்திரா மூன்று முறை பெற்றுள்ளார் வீடு, சந்தியா ராகம், வண்ண வண்ண பூக்கள். சிறந்த திரைக்கதைக்கு கோகிலா, அழியாத கோலங்கள் ஆகியவை விருது பெற்றன. ஜூலி கணபதி சிறந்த படத்தொகுப்புக்கான சாந்தாராம் விருது பெற்றது. இம்மூன்று துறைகளிலும் விருதுபெற்ற ஒரே திரைப்பட நிபுணர் இவராவார்.
பாராட்டாக கிடைத்த காட்சிக் காணி
பாலு மகேந்திராவின் திறமையை பாராட்டி சத்யஜித் ராயின் ஒளிப்பதிவாளரும், இந்திய சினிமாவின் தலை சிறந்த ஒளிப்பதிவாளருமாக கருதப்படும் சுப்ரதா மித்ரா தனது காட்சிக் காணியை பரிசாக வழங்கியுள்ளார்.
இயக்குனரான உதவியாளர்கள்
பாலு மகேந்திராவிடம் உதவி இயக்குனராகப் பணியாற்றிய பலர் தமிழ் திரையுலகில் புகழ்பெற்ற இயக்குநர்களாக உள்ளனர். "சேது", "நந்தா", "பிதாமகன்" போன்ற படங்களை இயக்கிய பாலா, பாலு மகேந்திராவின் உதவி இயக்குநராக பணிபுரிந்தவர்.சீனுராமசாமி, ராம், வெற்றி மாறன், சுகா போன்றவர்கள் மற்ற உதவியாளர்களாவர். பாலு மகேந்திரா படிக்கும் காலத்திலேயே பாலி மிஸ்திரி, ஜி.கே.மூர்த்தி, சுப்ரதோ முகர்ஜி ஆகியோரின் ஒளிப்பதிவால் கவரப்பட்டவர். ஆனால் அவர் எவரிடமும் உதவியாளராக வேலை செய்யவில்லை. பாலு மகேந்திரா இயக்கிய 'கதைநேரம்' தமிழின் முக்கியமான பல படைப்பாளிகளின் ஆக்கங்களை சின்னத்திரை வழியாக காட்சிப்படுத்தி தமிழ் ரசிகர்களுக்குக் கொண்டுசென்றது.
உந்தப்பட்டவர்கள்
சந்தோஷ் சிவன், ரவி கே.சந்திரன் ஆகியோர் இவரால் உந்தப்பட்ட சில பிரபல ஒளிப்பதிவாளர்கள் ஆவர்.
மறைவு
பாலு மகேந்திரா 2014 பெப்ரவரி 13 அன்று சென்னையில் மாரடைப்பால் காலமானார். .
வெளி இணைப்புகள்
பகுப்பு:1939 பிறப்புகள் பகுப்பு:2014 இறப்புகள் பகுப்பு:தமிழ்த் திரைப்பட இயக்குநர்கள் பகுப்பு:மலையாளத் திரைப்பட இயக்குநர்கள் பகுப்பு:இந்தித் திரைப்பட இயக்குநர்கள் பகுப்பு:கன்னடத் திரைப்பட இயக்குநர்கள் பகுப்பு:மட்டக்களப்பு மாவட்ட நபர்கள் பகுப்பு:இந்தியத் திரைப்பட இயக்குநர்கள் பகுப்பு:கேரள மாநில திரைப்பட விருது வென்றவர்கள் பகுப்பு:இலங்கை இந்துக்கள் பகுப்பு:தேசிய திரைப்பட விருது வென்றவர்கள் பகுப்பு:தமிழ்த் திரைப்பட ஒளிப்பதிவாளர்கள் பகுப்பு:தென்னிந்திய பிலிம்பேர் விருதுகளை வென்றவர்கள் பகுப்பு:தமிழ்நாட்டுத் திரைப்படத் தொகுப்பாளர்கள்
அறுதி விகிதசம விதி
வரலாறு
1798 ஆம் ஆண்டுக்கும், 1804 ஆம் ஆண்டுக்கும் இடையில் மேற்கொள்ளப்பட்ட ஆய்வுகளின் மூலம், பிரெஞ்சு வேதியியலாளரான யோசேப் புரூசுட்டு என்பவர் இதை முதன் முதலாகக் கவனித்தார். இக்கவனிப்பை அடிப்படையாகக் கொண்டு 1806 ஆம் ஆண்டில் இவ்விதியை உலகுக்கு வெளிப்படுத்தினார்.
தற்கால வேதியியலாளர்களுக்கு அறுதி விகிதசம விதி வேதியியற் சேர்வை என்பதன் வரைவிலக்கணத்தில் இயல்பாகவே பொதிந்திருக்கும் ஐயத்துக்கு இடமற்ற ஒன்றாகத் தோன்றும். ஆனால், வேதியியற் சேர்வை குறித்து முழுமையான விளக்கம் இல்லாதிருந்த 18 ஆம் நூற்றாண்டின் இறுதிப் பகுதியில் இவ்விதி புதுமையானதாகவே இருந்தது. முன்மொழியப்பட்ட காலத்தில், இந்த விதி சர்ச்சைக்கு உரியதாக இருந்ததுடன், பல வேதியியலாளர்கள் இதை ஏற்றுக்கொள்ளவில்லை. குறிப்பாக, புரூசுட்டின் நாட்டுக்காரரான குளோட் லூயிசு பர்தோலே இவ்விதியை ஏற்றுக்கொள்ளாமல், தனிமங்கள் எந்த விகிதத்திலும் சேர முடியும் என்று கூறினார். இந்த விவாதங்களை வைத்துப் பார்க்கும்போது அக்காலத்தில், தூய வேதியியல் சேர்வைகளுக்கும், கலவைகளுக்கும் இடையேயான வேறுபாடுகள் குறித்து அதிகம் தெளிவு இருக்கவில்லை என்பது தெரியவருகிறது.
அறுதி விகிதசம விதி, 1803 ஆம் ஆண்டில் ஜான் டால்ட்டன் என்பவரால் முன்மொழியப்பட்ட அணுக் கோட்பாட்டின் உருவாக்கத்துக்குப் பங்களிப்புச் செய்ததுடன், அணுக் கோட்பாட்டில் இருந்து தனக்கான உறுதியான கோட்பாட்டு அடிப்படையையும் பெற்றுக்கொண்டது. அணுக் கோட்பாடு, ஒவ்வொரு தனிமமும் தனித்துவமான அணுக்களால் ஆனவை என்றும், பல வகையான அணுக்கள் நிலையான நிலையான விகிதத்தில் சேர்ந்து சேர்வைகள் உருவாகின்றன என்றும் விளக்கியது.
விகிதவியல் ஒவ்வாச் சேர்வைகள்
நவீன வேதியியலின் உருவாக்கத்தில் மிகப் பயனுள்ளதாக இருந்த போதிலும், அறுதி விகிதசம விதி, எல்லா வேளைகளிலும் உண்மையாக அமைவதில்லை. விகிதவியல் ஒவ்வாச் சேர்வைகள் என்ற வகைச் சேர்வைகளில் தனிமங்கள் நிலையான விகிதங்களில் சேராமல், வேறுபட்ட விகிதங்களில் சேர்வதைக் காணலாம். எடுத்துக்கட்டாக, வூசுட்டைட்டு இரும்பு ஒட்சைட்டில் ஒவ்வொரு ஒட்சிசன் அணுவுடனும் 0.83 முதல் 0.95 வரையிலான விகிதங்களில் இரும்பு அணுக்கள் சேர்வதைக் காணலாம். இதன்படி, சேர்வையில் 23%க்கும் 25%க்கும் இடைப்பட்ட திணிவு விகிதங்களில் ஒட்சிசன் அளவு வேறுபடுகிறது. இரும்பு ஒட்சைட்டின் முறையான சூத்திரம் FeO, ஆனால், படிகவியல் வெற்றிடங்கள் இருப்பதனால், இது Fe0.95O என அமைகின்றது. இத்தகைய வேறுபாடுகளைக் கண்டறியக்கூடிய வகையில், புரூசுட்டின் அளத்தல் முறைகள் போதிய அளவு துல்லியமானவையாக இருக்கவில்லை.
இத்துடன், எவ்வாறு பெறப்படுகின்றது என்பதைப் பொறுத்து, தனிமங்களில் சமதானிகளின் அளவு வேறுபடக்கூடும். இதனால், தூய விகிதவியல் சேர்வைகளிலும்கூடக் குறித்த தனிமங்களின் திணிவு விகிதங்கள் மாறுபடக்கூடும்.
இவற்றையும் பார்க்கவும்
பகுப்பு:வேதியியல் பகுப்பு:விகிதவியல்
தானியேல் (நூல்)
தானியேல் (Daniel) என்பது கிறித்தவ மற்றும் யூதர்களின் திருநூலாகிய திருவிவிலியத்தில் (பழைய ஏற்பாடு) இடம்பெறுகின்ற ஒரு நூல் ஆகும்.
பெயர்
தானியேல் என்னும் நூல் மூல மொழியாகிய எபிரேயத்தில் דָּנִיֵּאל, (Daniyyel, Dāniyyêl) என்னும் பெயர் கொண்டது. "கடவுள் என் நடுவர்" என்பது அதன் பொருள். தானியேல் என்பவர் இந்நூலின் மைய கதாபாத்திரம் ஆவார்.
உள்ளடக்கம்
தானியேல் என்னும் இந்நூல் யூதர்கள் வேற்றினத்து மன்னனால் ஒடுக்கப்பட்டுத் துன்புறுத்தப்பட்டபோது எழுதப்பெற்றது. கொடுங்கோல் மன்னனை வீழ்த்தி இறைவன் தம் மக்களை மீண்டும் முன்னிருந்தவாறே சிறப்புறச் செய்வார் என்பதை வற்புறுத்துமாறு இந்நூலில் எடுத்துக்காட்டுகளும் காட்சிகளும் கையாளப்பட்டுள்ளன.
இந்நூல் இரு பெரும் பிரிவுகளைக் கொண்டுள்ளது.
பிரிவு 1: தானியேலும் அவருடைய தோழர்களும் கடவுள்மீது அசையாத நம்பிக்கை கொண்டு அவர்தம் கட்டளைகளுக்குப் பணிந்து நடந்ததால் தங்கள் எதிரிகளை மேற்கொண்டனர். இப்பகுதியில் காணப்படுபவை பாபிலோனிய, பாரசீகப் பேரரசுகளின் வரலாற்றுப் பின்னணியில் எழுதப்பட்டுள்ளன.
நூல் அமைப்பில் பல மொழிகள்
தானியேல் நூலின் ஒரு பகுதி எபிரேய மொழியிலும், மறு பகுதி அரமேய மொழியிலும் எழுதப்பட்டுள்ளன.
அரமேய மொழிப் பகுதி: தானியேல் 2:4-7:28.
நான்கு கிரேக்க இணைப்புகள்: "அசரியாவின் மன்றாட்டு"; "மூவர் பாடல்"; "சூசன்னா"; "பேலும் பறவைநாகமும்".
குறிப்பிடத்தக்க ஒரு சிறு பகுதி
தானியேல் 2:19-23 தானியேல் விண்ணகக் கடவுளை வாழ்த்திப் போற்றினார். அவர் கூறியது: கடவுளின் திருப்பெயர் என்றென்றும் வாழ்த்தப்படுவதாக! ஏனெனில், ஞானமும் வல்லமையும் அவருக்கே உரியன! காலங்களையும் பருவங்களையும் மாற்றுபவர் அவரே! அரசர்களை விலக்கி மாற்று அரசர்களை நிலைநிறுத்துபவர் அவரே! ஞானிகளுக்கு ஞானம் வழங்குபவர் அவரே! அறிவாளிகளுக்கு அறிவை அருள்பவர் அவரே! ஆழ்ந்த மறைபொருள்களை வெளிப்படுத்துபவர் அவரே! இருளில் உள்ளதை அறிபவர் அவர்! ஒளியும் வாழ்வது அவருடனே! எங்கள் தந்தையரின் இறைவா! உமக்கு நன்றியும் புகழும் கூறுகின்றேன்; ஏனெனில் எனக்கு ஞானமும் ஆற்றலும் தந்தவர் நீரே! நாங்கள் உம்மிடம் கேட்டதை இப்பொழுது எனக்குத் தெரியப்படுத்தியவர் நீரே! அரசனது காரியத்தை எங்களுக்கு அறிவித்தவரும் நீரே!"
உட்பிரிவுகள்
பகுப்பு:பழைய ஏற்பாடு நூல்கள்‎
கொள்ளுக்காடு
கொள்ளுக்காடு (Kollukkadu) இந்தியா, தமிழ்நாடு, தஞ்சாவூர் மாவட்டத்தில், பட்டுக்கோட்டை வட்டத்தில் உள்ள கிராமமாகும்.
மக்கட் தொகை
2001 ஆம் ஆண்டு மக்கள் தொகை கணக்கெடுப்பின்படி, மொத்த மக்கள் தொகை- 1804 பேர் உள்ளனர். இதில் ஆண்கள்- 920 மற்றும் பெண்கள்- 884. பாலின விகிதம்  961 ஆக உள்ளது. கல்வியறிவு விகிதம் 72.88 உள்ளது.
மேற்கோள்கள்
பகுப்பு:தஞ்சாவூர் மாவட்டத்திலுள்ள கிராமங்கள்
முரோ ஜம்பி கோயில் வளாகம், சுமத்ரா
வலது|thumb| முரோ ஜம்பியில் உள்ள கம்புங் கோயில்என்ற புத்தக் கோவில். முரோ ஜம்பி கோயில் வளாகம் (Muaro Jambi Temple Compounds) ( Candi Muaro Jambi) இந்தோனேசியாவின் சுமத்ராவின் ஜம்பி மாகாணத்தின் முரோ ஜாம்பி ரீஜென்சியில் உள்ள ஒரு புத்த கோயில் வளாகமாகும். இது ஜம்பி நகரிலிருந்து 26 கிலோமீட்டர் தொலைவில் அமைந்துள்ளது. இந்தக் கோயில் வளாகம் மேலாயு இராச்சியத்தால் கட்டப்பட்டது. அதன் எஞ்சியிருக்கும் கோயில்கள் மற்றும் பிற தொல்பொருள் எச்சங்கள் பொ.ச. 7 முதல் 13 ஆம் நூற்றாண்டு வரையிலான காலத்தைச் சேர்ந்தவையாக கருதப்படுகின்றன.
இந்தத் தொல்பொருள் தளத்தில் அகழ்வாராய்ச்சியின்போது கண்டெடுக்கப்பட்ட எட்டு கோயில்கள் உள்ளன. அவை சுமார் 12 சதுர கிலோமீட்டர் பரப்பளவில் அமைந்துள்ளன. படாங் ஹரி ஆற்றின் குறுக்கே 7.5 கிலோமீட்டர் நீளத்தில் அமைந்துள்ளது. 80 கோயில் இடிபாடுகள் இன்னும் மீட்டெக்கப்பட வேண்டிய நிலையில் உள்ளது. இது தென்கிழக்கு ஆசியாவின் மிகப்பெரிய மற்றும் சிறந்த பாதுகாக்கப்பட்ட பண்டைய கோயில் வளாகங்களில் ஒன்றாக இது கருதப்படுகிறது.
ஸ்ரீவிஜய இராச்சியத் தோற்றத்தின் ஆரம்ப இடமாக முரோ ஜாம்பி கோயில் வளாகம் இருக்கலாம் என்று கருதப்படுகிறது. அதற்கு முக்கியமாக காரணம், முரோ ஜம்பியில்தான் அதிக எண்ணிக்கையிலான கோயில்கள் காணப்படுகின்றன. மாறாக தெற்கு சுமத்ராவில் உள்ள மிகவும் குறைந்த எண்ணிக்கையிலான தொல்லியல் தளங்களே உள்ளன.
வரலாறு
இந்தியாவின் சோழ இராச்சியம் ஸ்ரீவிஜயாவின் சுமத்திரா கடல் சாம்ராஜ்யத்தின் தலைநகரைத் தாக்கி அழித்தபோது மெலாயு இராச்சியத்தின் எழுச்சி ஆரம்பமானது எனலாம். அந்த எழுச்சி ஆரம்பமான காலம் 1025 ஆம் ஆண்டு ஆகும். இது பல சிறிய சுமத்திரன் அரசியல் கூறுகளை தங்கள் அரசியல் மற்றும் பொருளாதார செல்வாக்கை விரிவுபடுத்த அனுமதித்தது. பன்னிரண்டாம் மற்றும் பதின்மூன்றாம் நூற்றாண்டுகளில், படாங் ஹரி நதி மற்றும் அதன் கழிமுகங்களுடன் மெலாயு சுமத்ராவில் ஆதிக்கம் செலுத்தும் பொருளாதார சக்தியாக மாற ஆரம்பித்தது. முரோ ஜம்பியில் உள்ள கணிசமான தொல்பொருள் எச்சங்களைக் கொண்டு இது மெலாயு தலைநகரின் தளமாக இருந்திருக்கலாம் என்று நம்பப்படுகிறது. 1278 ஆம் ஆண்டில் ஜாவாவின் சிங்காசரி இராச்சியம் நகரத்தைத் தாக்கியபோது, நகரத்தின் பெருமை முடிவிற்கு வந்தது. அரச குடும்ப உறுப்பினர்கள் பிடிக்கப்பட்டனர்.இந்த தளம் பத்தொன்பதாம் நூற்றாண்டில் டச்சு ஆய்வாளர்களால் மீண்டும் கண்டுபிடிக்கப்பட்டது. இது தற்போது ஒரு தேசிய நினைவுச்சின்னமாக பாதுகாக்கப்பட்டு வருகிறது.
வடிவமைப்பு
வலது|thumb| முரோ ஜம்பி கோயில் வளாகத்திற்குள் உள்ள கோயில்களில் ஒன்றான டிங்கி கோயில் முரோ ஜம்பியின் கோயில் வளாகம் படாங் ஹரி ஆற்றின் கரையில் ஒரு பெரிய பகுதியில் பரவியுள்ளது. அகழ்வாராய்ச்சியின்போது எட்டு கோயில் வளாகங்கள் கண்டுபிடிக்கப்பட்டன. ஆனால் அவற்றில் இன்னும் பல மேடுகளையும் தளங்களையும் கொண்டு அமைந்துள்ளன. அவை பாதுகாப்பு பகுதிக்குள் அமைந்துள்ள நிலையில் இன்னும் அகழ்வாராய்ச்சி செய்யப்படவேண்டிய நிலையில் உள்ளது. அவற்றில் பெரும்பாலானவை இன்னும் அடர்ந்த காடுகளால் மூடப்பட்டுள்ளன. மூன்று மிக முக்கியமான கோயில்களான டிங்கி கோயில், கெடடன் கோயில் மற்றும் கம்பங் கோயில் ஆகியவை இங்கு அமைந்துள்ளன. கோயில்கள் சிவப்பு செங்கற்களால் கட்டப்பட்டுள்ளன. ஜாவாவின் கோயில்களைப் போலல்லாமல், மிகக் குறைவான அலங்காரங்கள், செதுக்குதல் அல்லது சிலைகள் ஆகியவற்றை இவை கொண்டுள்ளன. சிற்பத்தின் சில துண்டுகள் ஒரு சிறிய, தள அருங்காட்சியகத்தில் வைக்கப்பட்டுள்ளன. நகரத்தின் மக்கள் வசித்ததாக நம்பப்படும் மர வீடுகள் அனைத்தும் எவ்விதத் தடயமும் இன்றி மறைந்துவிட்டன. தற்போது ஏழு கோயில்கள் மட்டுமே மீட்டமைக்கப்பட்டுள்ளன. அவற்றுள் மேலே குறிப்பிடப்பட்டுள்ள மூன்று கோயில்களும், மற்ற நான்கு கோயில்களாக டிங்கி I கோயில், கெம்பர்பாட்டு கோயில், கெடோங் I கோயில் மற்றும் கெடாங் II.கோயில் ஆகியவையும் அமையும்.
வெளி இணைப்புகள்
பகுப்பு:இந்தோனேசியக் கோயில்கள் பகுப்பு:இந்தோனேசியாவில் உள்ள பௌத்தக் கோயில்கள்
சன்னதம்
சன்னதம் அல்லது ஸன்னதம் என்பது சிவபெருமானின் நூற்றியெட்டுத் தாண்டவங்களுள் ஒன்றாகும். இக்கரணம் பரதநாட்டியத்தில் இடம்பெறுகின்ற நூற்றியெட்டு கரணங்களில் எழுபத்து ஐந்தாவது கரணமாகும்.
சூசி ஹஸ்தமான கைகளைக் கட்டிக் கொண்டு,கால்களை வளைத்து விரல் நுனியைப் பூமியில் ஊன்றச் செய்து ஆடுவது சன்னதமாகும்.
வெளி இணைப்புகள்
பகுப்பு:நூற்றியெட்டு சிவதாண்டவங்கள்
கேசவன்
கேசவன் என்ற பெயர் இந்து சமயத் தோத்திரமான விஷ்ணு சஹஸ்ரநாமத்தில் இரண்டு முறை வரும் பெயர். 23-வது பெயராகவும், 648-வது பெயராகவும் வருகின்ற பெயர். விஷ்ணுவின் முக்கியமான பன்னிரு பெயர்களில் முதற் பெயர்.இதற்கு பல விதப் பொருள்கள் சொல்லப்படுகின்றன.
மகாபாரத காவியத்தில், திருதராட்டிரன் கிருஷ்ணரின் வேறு பெயர்களை கூறுமாறு சஞ்சயனிடத்தில் கேட்கும் போது, கிருஷ்ணருக்கு கேசவன் என்ற பெயரும் உள்ளதாக தெரிவித்தான்.
திருவாய்மொழியில்
நம்மாழ்வார் திருவாய்மொழியில் (10-2-1)கேசவன் என்னும் பெயரைச் சொல்லவே துன்பம் என்று பெயர் பெற்றன எல்லாம் கெடும்; ஞானம் பிறக்குமுன் செய்த பாவங்களும், பிறந்தபின் மறந்து செய்யும் பாவங்களும் தாமே அழியும். நாள்தோறும் கொடிய செயலைச் செய்யும் யமனுடைய தூதர்களும் வந்து கிட்டமாட்டார்கள், என்கிறார்:
மேற்கோள்கள்
பகுப்பு:திருமாலின் பெயர்கள் பகுப்பு:வைணவ சமயம்
கடையம் வில்வவனநாதசுவாமி கோயில்
கடையம் வில்வவனநாதசுவாமி கோயில் தமிழ்நாட்டில் திருநெல்வேலி மாவட்டம், கடையம் என்னும் ஊரில் அமைந்துள்ள சிவன் கோயிலாகும்.
வரலாறு
இக்கோயில் பதினைந்தாம் நூற்றாண்டைச் சேர்ந்தது.
கோயில் அமைப்பு
இக்கோயிலில் வில்வவனநாதசுவாமி, நித்யகல்யாணி சன்னதிகளும், அருள்மிகுகன்னி விநாயகர், அருள்மிகுசுப்பிரமணியர், அருள்மிகுதரணிபீடம், அருள்மிகுதட்சிணாமூர்த்தி உபசன்னதிகளும் உள்ளன. இங்குக் கோயில் குளம், கோயில் தேர் போன்றவை உள்ளன. இக்கோயிலில் மொத்தம் மூன்று கோபுரங்கள் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் காமிகாகம முறைப்படி வழிபாடு நடக்கிறது. மார்கழி மாதம் திருவாதிரை திருவிழாவாக நடைபெறுகிறது. சித்திரை,[[தை மாதம்]] தேர்திருவிழா தேரோட்டம் நடைபெறுகிறது. ஆவணி மாதம் திருவிழா நடைபெறுகிறது. காமிகாகம முறைப்படி
மேற்கோள்கள்
பகுப்பு:திருநெல்வேலி மாவட்டத்திலுள்ள சிவன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
இந்தியக் குடிமைப் பணி
இந்தியக் குடிமைப் பணி அல்லது ஐ.சி.எஸ் (Indian Civil Service) பிரித்தானிய இந்தியாவை மேலாண்மைச் செய்ய காலனிய அரசால் ஏற்படுத்தப்பட்ட குடிமைப் பணியாகும். 1886-இல் தொடங்கப்பட்ட இது அதிகாரப்பூர்வமாக வேந்திய குடிமைப் பணி அல்லது பிரித்தானிய இந்தியாவின் குடிமைப் பணி என்று அழைக்கப்பட்டது.
தோற்றம்
1757-ம் ஆண்டு ஆங்கிலேயர்களின், கிழக்கிந்திய கம்பெனிக்கும், வங்காள மன்னன் சிராச் உத் தவ்லாவுக்கும் இடையில் நடந்த பிளாசிப் போர், 1764-இல் நடந்த பக்சார் சண்டை அடுத்து, தென்னாட்டில் நடந்த கர்னாடகா போர் ஆகியவற்றில் ஆங்கிலேயப் படையினர் வெற்றி பெற்றனர்.
பிரித்தானிய இந்தியாவின் ஆளுகையின்கீழ் வந்த போர்ப் பகுதிகளில் உள்ள நிலத்தை மேலாண்மைச் செய்து, வரி வசூல் செய்து, வருமானம் ஈட்டக் கொண்டு வரப்பட்டதுதான், இந்திய குடிமைப் பணி அதிகாரிகளின் கடமை ஆகும். இந்தப் பணிகளில் தேர்ச்சி பெற்ற வெள்ளைக்காரர்களுக்கு, இந்தியாவில் உயர் பதவிகள் கொடுக்கப்பட்டன. பின்னாளில், இப்பணியில் நேர்மையான சீர்திருத்தங்களைக் கொண்டு வந்தவர், ஆங்கிலேயப் பிரபு காரன்வாலிஸ் ஆவார். அதற்குப் புதிய சட்டங்களை வகுத்துக் கொடுத்தார்
உறுப்பினர்கள்
தொடக்கத்தில் இதன் முதன்மை உறுப்பினர்கள் அனைவரும் பிரித்தானியர்களே. பின் இந்திய உறுப்பினர்களின் எண்ணிக்கையும் மெல்லக் கூடியது. 1914-ஆம் ஆண்டில் 5% உறுப்பினர்கள் இந்தியர்களாக இருந்தனர். 1942 இல் 597 இந்திய உறுப்பினர்களும் 588 பிரித்தானிய உறுப்பினர்களும் இருந்தனர். 1947-இல் இந்தியா விடுதலை பெற்றபின்னர் பிரித்தானிய உறுப்பினர்களில் மிகப் பெரும்பாலானோர் தாயகம் திரும்பி விட்டனர். இந்தியப் பிரிவினைக்குப் பின், இவ்வமைப்பு இந்தியக் குடியரசின் குடிமைப் பணி, பாகிஸ்தான் குடிமைப் பணி என இரண்டாகப் பிரிக்கப்பட்டது.
மேற்கோள்கள்
பகுப்பு:பிரித்தானிய இந்தியா பகுப்பு:இந்திய வரலாறு
பூஞ்சைக் கட்டுப்படுத்திகள்
பூஞ்சைக்கட்டுப்படுத்திகள் பூஞ்சைகளை அழிக்காமல் அதன் வளர்ச்சியை கட்டுப்படுத்துகிறது. இச்சொல்லானது பெயர்ச்சொல் மற்றும் உரிச்சொல்லாகவும் பயன்படுத்தப்படுகிறது. விவசாயம், உணவுத்துறை, மேற்பூச்சு மற்றும் மருத்துவத் துறையில் பூஞ்சைக் கட்டுப்படுத்திகள் பெரும்பங்கு வகிக்கிறது.
பூஞ்சைக்கொல்லி மருந்துகள்
ஃப்ளக்னோசோல் (Fluconazole) என்ற பூஞ்சைக் கொல்லி மருந்தானது வாய்வழியாக அல்லது ஊசியின் உதவியால் நரம்புகளின் வழியாக உடலினுள் செலுத்தப்படுகிறது. பல விதமான பூஞ்சைத் தொற்றுகளுக்கு மருந்தாகப் பயன்படும் ஃப்ளக்னோசோல் குறிப்பாக வாய், தொண்டை, குருதிப் பாதை மற்றும் பெண்ணின் பிறப்புறுப்பில் ஏற்படும் காண்டிடா (candida) தொற்றுகளுக்கு சிகிச்சை அளிக்கப் பயன்படுகிறது. புற்று நோய் சிகிச்சையினால் குருதி வெள்ளையணு குறைபாடு உடையவர்கள், உறுப்பு மாற்று சிகிச்சை கொண்டவர்கள், குறை மாதத்தில் பிறந்த குழந்தைகள் போன்ற குறைவான நோய் எதிர்ப்பாற்றல் கொண்டவர்களுக்கு நோய்தொற்று ஏற்படாமல் தடுக்க ஃப்ளக்னோசோல் உதவுகிறது. இது பூஞ்சையின் செல்சவ்வு உருவாக்கத்தில் குறுக்கிட்டு அதன் வளர்ச்சியை தடுக்கிறது.
கோமதி சாய்
கோமதி சாய் (Gomati Sai) என்பவர் இந்திய அரசியல்வாதி ஆவார். இவர் பாரதிய ஜனதா கட்சியினைச் சார்ந்தவர். சாய் 2019 இந்திய பொதுத் தேர்தலில் சத்தீசுகரின் ராய்கரிலிருந்து இந்திய நாடாளுமன்றத்தின் கீழ் அவையான மக்களவைக்குத் தேர்ந்தெடுக்கப்பட்டார்.
பூஞ்சைக் கட்டுப்படுத்திகள்
இட்ராகனசோல் (Itraconazole) (R51211)
பூஞ்சைத் தொற்றால் பாதிக்கப்பட்ட நோயாளிகளுக்கு பரிந்துரைக்கப்படும் டிரையசோல் (Triazole) பூஞ்சைக் கட்டுப்படுத்தி வகையைச் சார்ந்த இட்ராகனசோல் (Itraconazole) (R51211) 1984 ல் கண்டறியப்பட்டது. இம்மருந்தானது வாய்வழியாக அல்லது ஊசியின் உதவியால் நரம்புகளின் வழியாக உடலினுள் செலுத்தப்படுகிறது. அஸ்பர்ஜில்லஸ் பூஞ்சைக்கு எதிராக இட்ராகனசோல் சிறப்பாக செயல்படுவதால், ஃப்ளக்னோசோலை விட சிறந்த மருந்தாக விளங்குகிறது. இருப்பினும் வோரிகானசோல் அல்லது போசாகானசோல் (Voriconazole or Posaconazole) இட்ராகனசோலை விட சிறந்த மருந்தாக செயல்படுகிறது. பூஞ்சைக் கட்டுப்படுத்தியான இட்ராகனசோலின் செயல்வழி முறையானது மற்ற அசோல் (Azole) கட்டுப்படுத்திகளின் செயல்முறையை ஒத்துள்ளது. உணவு பதப்படுத்தலில் பூஞ்சைக் கட்டுப்படுத்திகள் உணவு மற்றும் பானங்களை பாதுகாப்பதில் பூஞ்சைக் கட்டுப்படுத்திகள் பயன்படுகிறது. சோடியம் பென்சோயேட் (Sodium benzoate) மற்றும் பொட்டாசியம் சார்பேட் (Potassium sorbate) ஆகிய இரு சேர்மங்களும் எடுத்துக் காட்டுகளாகும்.
கோமதி சாய்
வெளி இணைப்புகள்
பகுப்பு:1978 பிறப்புகள் பகுப்பு:வாழும் நபர்கள் பகுப்பு:17வது மக்களவை உறுப்பினர்கள்
பூஞ்சைக் கட்டுப்படுத்திகள்
இட்ராகனசோல் (Itraconazole) (R51211)
பகுப்பு:Pages with incorrectly substituted templates பகுப்பு:திருவாரூர் மாவட்ட ஆசிரியர்கள் தொடங்கிய கட்டுரைகள்
சாட் ஹர்லி
சாட் ஹர்லி 1977ம் ஆண்டு ஜுலை மாதம் 21ம் திகதி அமெரிக்காவில் பிறந்தார். இவர் டான் மற்றும் ஜோர்ன் ஹர்லி என்பவர்களுக்கு மகனாக பிறந்தார். இவர் நடுத்தர குடும்ப வர்க்கத்தைச் சேர்ந்தவர். இவர் யூடியூப் நிறுவுனர்களில் முக்கிய ஒருவராக கருதப்படுகிறார். சாட் ஹர்லி இப்பொழுது திருமணமாகி இரு பிள்ளைகளின் தந்தையாக உள்ளார்.
சேனலைப் பணமாக்குவதற்கான சமீபத்திய YouTube வழிகாட்டுதல்கள் இதோ,
1. கடந்த 12 மாதங்களில் 4,000 செல்லுபடியாகும் பொது கண்காணிப்பு நேரங்களுடன் 1,000 சந்தாதாரர்களைப் பெறுங்கள்
2. கடந்த 90 நாட்களில் 10 மில்லியன் பொது வீடியோக்களைப் பார்வையிட்டதன் மூலம் 1,000 சந்தாதாரர்களைப் பெறுங்கள்.
உங்கள் சேனலைப் பணமாக்குவதற்கான அளவுகோல்கள் இவை; குறிப்பிட்ட நேரத்திற்குள் நீங்கள் அதைப் பெற முடியாவிட்டால், அவற்றை வாங்குவதற்கு நீங்கள் எப்போதும் சேவைகளைச் சரிபார்க்கலாம். பகுப்பு:வாழும் நபர்கள் பகுப்பு:அமெரிக்கர்கள் பகுப்பு:1977 பிறப்புகள்
கூகலூர் மாகாளியம்மன் கோயில்
மாகாளியம்மன் கோயில் தமிழ்நாட்டில் ஈரோடு மாவட்டம், கூகலூர் என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை நடக்கின்றது.
மேற்கோள்கள்
பகுப்பு:ஈரோடு மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
ஹான்சி
ஹான்சி, இந்திய மாநிலமான அரியானாவின் ஹிசார் மாவட்டத்தில் உள்ள நகரம். .
அரசியல்
இந்த ஊர் ஹான்சி சட்டமன்றத் தொகுதிக்கும், ஹிசார் மக்களவைத் தொகுதிக்கும் உட்பட்டது.
மக்கள்
2001ஆம் ஆண்டின் இந்திய மக்கள் தொகை கணக்கெடுப்பில் கீழ்க்காணும் விவரங்கள் கண்டறியப்பட்டன. இங்கு 75,730 மக்கள் வாழ்கின்றனர். இவர்களில் 54% பேர் ஆண்கள். ஏனையோர் பெண்கள். இவர்களில் 68% பேர் கல்வியறிவு பெற்றுள்ளனர்.
சான்றுகள்
பகுப்பு:ஹிசார் மாவட்டம் பகுப்பு:அரியானா மாநிலத்திலுள்ள ஊர்களும் நகரங்களும்
அள்ளித்தந்த வானம்
அள்ளித்தந்த வானம் (Alli Thandha Vaanam) 2001 ல் வெளியான இத்தமிழ்த் திரைப்படத்தில் பிரபுதேவா, லைலா, முரளி, விவேக், பிரகாஷ்ராஜ் முதலியோர் நடித்தார்கள். வித்யாசாகர் இசையமைத்தார். ஸ்ரீதர் பிரசாத் இத்திரைப்படத்தை இயக்கினார்.
பகுப்பு:2001 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள் பகுப்பு:வித்தியாசாகர் இசையமைத்த திரைப்படங்கள் பகுப்பு:பிரபுதேவா நடித்த திரைப்படங்கள் பகுப்பு:லைலா நடித்த திரைப்படங்கள் பகுப்பு:முரளி நடித்த தமிழ்த் திரைப்படங்கள் பகுப்பு:விவேக் நடித்த திரைப்படங்கள் பகுப்பு:பிரகாஷ் ராஜ் நடித்த திரைப்படங்கள்
மத்திய அரங்கு (எக்கத்தரீன்பூர்க்)
மத்திய அரங்கு (Central Stadium, Центральный стадион, எழுத்துப்பெயர்ப்பு: ட்சென்ட்ரைய்ன்யி ஸ்டேடியோன்) உருசியாவின் எக்கத்தரீன்பூர்க் நகரத்தில் அமைந்துள்ள பல்துறை அரங்கு. இதன் கொள்ளளவு கிட்டத்தட்ட 35,000. உலகக்கோப்பைக்குப் பிறகு இது 23,000 ஆகக் குறைக்கப்படும்.
உருசியாவில் 11 நகரங்களில் 2018 உலகக்கோப்பை காற்பந்து போட்டிகள் நடக்கவிருக்கும் 12 அரங்குகளில் இதுவும் ஒன்றாகும். இந்தப் போட்டிகளின்போது இது எக்கத்தரீன்பூர்க் அரங்கு எனக் குறிப்பிடப்படும். 2018 உலகக்கோப்பை போட்டிகள் நடக்குமிடங்களில் கிழக்குக் கோடியில் இருக்கும் அரங்காகவும் ஆசிய உருசியாவில் உள்ள ஒரே அரங்காகவும் விளங்குகிறது.
வெளி இணைப்புகள்
பகுப்பு:உருசியாவின் விளையாட்டரங்குகள் பகுப்பு:உலகக்கோப்பை காற்பந்து அரங்குகள்
அட்டாங்க யோகம்
சைவத்திருமுறைகளில் பத்தாம் திருமுறையான திருமூலர் எழுதிய திருமந்திரம் ஒன்பது ஆகமங்களின் கருத்தை ஒன்பது தந்திரங்களில் விளக்குகின்றது. இதில் மூன்றாம் தந்திரம் வீராகமத்தின் சாரமாகும். மூன்றாம் தந்திரத்தில் முதலாவதாக இடம் பெற்றிருப்பது அட்டாங்க யோகம் எனப்படும்.
இயம நியமமே எண்ணிலா ஆதனம்
நயமுறு பிராணாயா மம்பிரத்தி யாகாரம்
சயமிகு தாரணை தியானஞ் சமாதி
அயமுறும் அட்டாங்க மாவது மாமே (திருமந்திரம் : 3:1:4)
பெயர்க் காரணம்
அட்டம் என்பது எட்டு என்ற எண்ணைக் குறிக்கும். அங்கம் என்பதற்கு உறுப்பு எனப் பொருள். யோகம் என்பது கூடுகை, பொருந்துகை என்று பொருள்படும்; அதன்பொருளை வளர்த்து இறைவனுடன் அருளால் ஒன்றுதலைக் குறிக்கும் என்று கூறுவர். உயிர்கள் இறைவனுடன் ஒன்றுபடக் கடைப்பிடிக்க வேண்டிய எட்டுப் படிநிலைகளை எடுத்துரைப்பதே அட்டாங்க யோகம் எனப்படுகிறது.
எட்டு உறுப்புகள்
முத்தி பெறுவதற்குரிய வழிகள் நான்கு என்பது சைவநெறி. அவற்றுள் யோகம் என்பது ஒன்று. யாகம் என்பது தவம். திருமந்திரம் எட்டு வகையான யோக நிலைகளைக் குறிப்பிட்டு அவற்றை அட்டாங்க யோகம் என்கிறது.